aluminoksaner
Store norske leksikon,Realfag,Kjemi,Organisk kjemi
Aluminoksaner er en gruppe kjemiske forbindelser som består av aluminium, oksygen og et organisk radikal. De har generell kjemisk formel AlOxR3-2x, der tallet x vanligvis er fra 0 til 1 og R er det organiske radikalet, for eksempel en metylgruppe eller en etylgruppe. Ofte oppgis formelen som bare AlOR.
Aluminoksaner dannes fra aluminiumalkyler ved forsiktig reaksjon med vann, for eksempel ifølge reaksjonsligningenAlMe3 + H2O → AlOMe + 2 CH4 der Me er en metylgruppe.Aluminoksaner er oligomere, det vil si at flere AlOR-enheter er bundet sammen til større molekyler i tredimensjonale strukturer med sekskanter og firkanter som danner lukkede strukturer.Metylaluminoksan har siden midten av 1980-årene vært gjenstand for forskning da det aktiverer metallocenkatalysatorer (se kaminskykatalysatorer) for produksjon av ulike plasttyper, særlig polyeten. Les mer i Store norske leksikon aluminium